ধৰ্মনগৰ আৰক্ষীয়ে শেহতীয়াকৈ এটা অতি গুৰুত্বপূৰ্ণ সাফল্য অৰ্জন কৰাৰ বাতৰি পোৱা গৈছে। জানিব পৰা মতে, আজি পুৱা ধৰ্মনগৰৰ পূৰ্ব বজাৰ এলেকাত এখন হোণ্ডা চিটি গাড়ীৰ পৰা আৰক্ষীয়ে ১০০ কেজি গাঞ্জা উদ্ধাৰ কৰিবলৈ সক্ষম হৈছে।
এটা গোপন সূত্ৰৰ পম খেদি ধৰ্মনগৰ আৰক্ষীয়ে উক্ত গাড়ীখনত এটা তালাচী চলায় আৰু গাড়ীখনৰ পিছৰ আসনৰ ভিতৰত নিখুঁতভাৱে চিলাই কৰি লুকুৱাই অনা ১০০ কেজি গাঞ্জা জব্ধ কৰে।
উল্লেখ্য যে এই তালাচী অভিযানটো মহকুমা আৰক্ষী বিষয়া জ্যোতিষ দাস আৰু ভাৰপ্ৰাপ্ত বিষয়া বেণুমাধৱ দেৰ নেতৃত্বত সম্পন্ন কৰা হয়।
জব্দ হোৱা গাঞ্জাখিনিৰ বজাৰ মূল্য প্ৰায় ৫লাখ টকা হ'ব। গাঞ্জা জব্দ হোৱা গাড়ীখনত চিকিৎসকলৰ প্ৰতীক যুক্ত হৈ থকাক লৈ এটা এটা ৰহস্যৰ সৃষ্টি হৈছে। গাড়ীখনৰ পঞ্জীয়ণ নম্বৰ হৈছে DL-4P-AB- 1059।
অৱশ্যে গাড়ীখনৰ দিল্লীৰ পঞ্জীয়ণ নম্বৰ ভুৱা বুলি সন্দেহ কৰা হৈছে। গাড়ীখনত চিকিৎসকৰ প্ৰতীক-চিহ্ন ব্যৱহাৰ কৰি আৰক্ষী প্ৰশাসনক বিপথে পৰিচালনা কৰাৰ বাবে ব্যৱহাৰ কৰাৰ সন্দেহ কৰিছে আৰক্ষীয়ে।
ঘটনা সন্দৰ্ভত আৰক্ষীয়ে এটা বিভাগীয় তদন্ত আৰম্ভ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
